CELEX: 62009TB0097
Language: sk
Date: 2017-09-13 00:00:00
Title: Vec T-97/09: Uznesenie Všeobecného súdu z 13. septembra 2017 – Nemecko/Komisia („Žaloba o neplatnosť — EFRR — Zníženie finančnej pomoci — Nedodržanie lehoty na prijatie rozhodnutia — Porušenie podstatných formálnych náležitostí — Zjavne dôvodná žaloba“)

20.11.2017   
            
            
               SK
            
            
               Úradný vestník Európskej únie
            
            
               C 392/26
            
         Uznesenie Všeobecného súdu z 13. septembra 2017 – Nemecko/Komisia
   (Vec T-97/09) (1)
   
   ((„Žaloba o neplatnosť - EFRR - Zníženie finančnej pomoci - Nedodržanie lehoty na prijatie rozhodnutia - Porušenie podstatných formálnych náležitostí - Zjavne dôvodná žaloba“))
   (2017/C 392/32)
   Jazyk konania: nemčina
   
      Účastníci konania
   
   
      Žalobkyňa: Spolková republika Nemecko (v zastúpení: pôvodne M. Lumma, C. Blaschke a T. Henze, neskôr T. Henze a J. Möller, splnomocnení zástupcovia, za právnej pomoci C. von Donat, advokát)
   
      Žalovaná: Európska komisia (v zastúpení: B. Conte, A. Steiblytė a B.-R. Killmann, splnomocnení zástupcovia)
   
      Vedľajší účastníci, ktorí v konaní podporujú žalobkyňu: Španielske kráľovstvo (v zastúpení: pôvodne J. Rodríguez Cárcamo, advokát, neskôr A. Rubio González, abogado del estado, a napokon V. Ester Casas, splnomocnená zástupkyňa), a Holandské kráľovstvo (v zastúpení: pôvodne C. Wissels a Y. de Vries, neskôr J. Langer a B. Koopman, splnomocnení zástupcovia)
   
      Predmet veci
   
   Návrh založený na článku 263 ZFEÚ, ktorého predmetom je zrušenie rozhodnutia Komisie K(2008) 8465 v konečnom znení z 19. decembra 2008 o znížení pomoci z Európskeho fondu pre regionálny rozvoj (EFRR) v prospech operačného programu týkajúceho sa Cieľa 1 (1994 – 1999) v spolkovej krajine Sasko, v Spolkovej republike Nemecko, ktorá bola poskytnutá rozhodnutím Komisie K(94) 1939/4 z 5. augusta 1994, rozhodnutím Komisie K(94) 2273/4 z 22. augusta 1994 a rozhodnutím Komisie K(94) 1425 zo 6. septembra 1994
   
      Výrok
   
   
               1.
            
            
               Rozhodnutie Komisie K(2008) 8465 v konečnom znení z 19. decembra 2008 o znížení pomoci z Európskeho fondu pre regionálny rozvoj (EFRR) v prospech operačného programu týkajúceho sa Cieľa 1 (1994 – 1999) v spolkovej krajine Sasko, v Spolkovej republike Nemecko, ktorá bola poskytnutá rozhodnutím Komisie K(94) 1939/4 z 5. augusta 1994, rozhodnutím Komisie K(94) 2273/4 z 22. augusta 1994 a rozhodnutím Komisie K(94) 1425 zo 6. septembra 1994, sa zrušuje.
            
         
               2.
            
            
               Európska komisia znáša vlastné trovy konania a je povinná nahradiť trovy konania, ktoré vynaložila Spolková republika Nemecko.
            
         
               3.
            
            
               Španielske kráľovstvo a Holandské kráľovstvo znášajú vlastné trovy konania.
            
         
      (1)  Ú. v. EÚ C 129, 6.6.2009.